ΓΡΑΠΤΗ ΕΡΩΤΗΣΗ E-3851/00

υποβολή: Paulo Casaca (PSE) προς το Συμβούλιο

(20 Δεκεμβρίου 2000)

Θέμα: Πρόωρη συνταξιοδότηση

Σύμφωνα με τα όσα ανεγράφησαν στον Τύπο, στις 8 του παρελθόντος Νοεμβρίου, ετέθηπόψη του Συμβουλίου των Υπουργών Οικονομικών, το οποίο και την προσυπέγραψε, ενδιάμεση έκθεση εκπονηθείσα από την Επιτροπή Οικονομικής Πολιτικής (Έκθεση της Επιτροπής Οικονομικής Πολιτικής σχετικά με την επίπτωση της γήρανσης του πληθυσμού στα κρατικά συνταξιοδοτικά συστήματα, ECOFIN 303, 12791/00), στην οποία τονίζεται το συμπέρασμα ότι είναι ανάγκη να αυξηθεί, σόλόκληρη την Ευρωπαϊκή Ένωση, το όριο συνταξιοδότησης και να περιορισθούν τα συστήματα πρόωρης συνταξιοδότησης, προκειμένου να εξασφαλισθεί η βιωσιμότητα των συνταξιοδοτικών ταμείων.

Πρόκειται για θέση που είχε, όπως μπόρεσα να διαπιστώσω, τεράστια δημόσια απήχηση, σ' ολόκληρο των ευρωπαϊκό τύπο, ιδιαίτερα δε στον πορτογαλικό, όπου η απόφαση παρουσιάζεται ως προερχόμενη από την Ευρωπαϊκή Ένωση.

Στις 22 Νοεμβρίου, έλαβα ανακοίνωση της Επιτροπής (SEC(2000)2025 τελικό) που προτείνει πρόταση κανονισμού του Συμβουλίου σχετικά με συστήματα πρόωρης συνταξιοδότησης στην Ευρωπαϊκή Επιτροπή.

Προς μεγάλη μου έκπληξη, η πρόταση κανονισμού δεν αποσκοπεί να περιορίσει την ήδηφισταμένη δυνατότητα πρόσβασης τωνπαλλήλων της Επιτροπής σε συστήματα πρόωρης συνταξιοδότησης αλλά, αντιθέτως, αποσκοπεί να προωθήσει σύστημα πρόωρης συνταξιοδότησης για 600παλλήλους.

Ούτως εχόντων των πραγμάτων, δύναται το Συμβούλιο να με διαφωτίσει ως προς τα εξής:

α) επιβεβαιώνει το Συμβούλιο την θετική του θέση έναντι της προαναφερθείσης εκθέσεως;

β) κατά το προαναφερθέν Συμβούλιο των Υπουργών Οικονομικών, διαφώνησε μήπως η Ευρωπαϊκή Επιτροπή με την έκθεση;

γ) η Ευρωπαϊκή Επιτροπή δεν εκπροσωπείται στην ομάδα εργασίας που ενέκρινε την εν λόγω έκθεση;

δ) δεν θεωρεί το Συμβούλιο ότι όταν οι διακηρύξεις έρχονται σε τέτοια αντίφαση με τιςφιστάμενες προτάσεις, η αξιοπιστία των ευρωπαϊκών οργάνων κλονίζεται;

Απάντηση

(12 Μαρτίου 2001)

1. Στις 7 Νοεμβρίου 2000, το Συμβούλιο εξέτασε την πρώτη έκθεση προόδου της Επιτροπής Οικονομικής Πολιτικής (ΕΟΠ) σχετικά με τις επιπτώσεις της γήρανσης του πληθυσμού.

Στην έκθεση αυτή αναφέρεται ότι, εάν συνεχιστούν οι σημερινές δημογραφικές και μακροοικονομικές τάσεις, οι συνέπειες της γήρανσης του πληθυσμού στην πλειοψηφία των κρατών μελών σε μια χρονική προβολή έως το 2050, αναμένεται να αυξήσουν τις συνταξιοδοτικές δαπάνες κατά 3 % έως 5 % περίπου του ΑΕΠ.

Η ΕΟΠ εντοπίζει διάφορους τρόπους με τους οποίους είναι δυνατόν να τεθείπό αύξηση των δημόσιων συνταξιοδοτικών δαπανών, όπως:

- αύξηση του ορίου συνταξιοδότησης, ειδικότερα στα προγράμματα πρόωρης συνταξιοδότησης,

- αύξηση των ποσοστών συμμετοχής στην εργασία ιδίως μεταξύ των γυναικών,

- μέτρα για την αύξηση της συνεχούς συμμεροχής εργαζομένων άνω των 50 ετών, στο εργατικό δυναμικό,

- περαιτέρω μειώσεις του δημόσιου χρέους, ώστε τα πλεονάσματα του προϋπολογισμού και οι μειώσεις στις καταβολές των τόκων του δημόσιου χρέους να εξισορροπήσουν τις αναμενόμενες αυξήσεις στις συνταξιοδοτικές δαπάνες,

- μέτρα που θα ευνοήσουν μεγαλύτερη από τη σημερινή οικονομική μεγέθυνση.

Το Συμβούλιο και ο αντιπρόσωπος της Επιτροπής αναγνώρισαν τη χρησιμότητα αυτής της πρώτης έκθεσης της ΕΟΠ, στην οποία εκπροσωπούνται τόσο η Κοινότητα όσο και τα κράτη μέλη, καθώς και των κύριων συμπερασμάτων της.

Το Συμβούλιο ζήτησε από την ΕΟΠ να συνεχίσει τις σχετικές της εργασίες και να επεκτείνει το πεδίο εργασιών της στις φορολογικές πτυχές των συντάξεων και τις αυξανόμενες δαπάνες δημόσιων κονδυλίων για τηνγεία λόγω της γήρανσης του πληθυσμού.

Το Συμβούλιο θα εξετάζει τακτικά το θέμα με βάση περαιτέρω εργασίες της ΕΟΠ.

2. Όσον αφορά το πρόγραμμα πρόωρης συνταξιοδότησης που προτείνει η Επιτροπή στο πλαίσιο της αναδιοργάνωσης και αναμόρφωσής της, το Συμβούλιο θα εξετάσει την πρόταση αυτή με βάση τα χαρακτηριστικά της, όταν θαποβληθεί επισήμως από την Επιτροπή.